Central Team ten Cyclone Remal vanga chhiatrupna thlenna hmunte an rawn endik dawn,"868/2024-2025 Aizawl, the 19th June 2024: Vawiin chawhnu khan Chief Secretary’s Conference Room, MINECO - ah  Chief Secretary Dr Renu Sharma hovin coordination meeting neih a ni a. He hunah hian Cyclone Remal vanga chhiatrupna thlenna hmunte rawn endika Mizoram rawn tlawh tur central team te lo dawnsawn dan tur rel a ni. Dr Renu Sharma chuan concerned department hotu zawng zawngte chu uluk taka chahin Central Team in Mizoram chhunga chhiatna thleng te a nasat dan leh pawi a khawih dan te chiang taka an hmuh leh an hriat theih nan an lo inpuahchah that hle a ngai a ti. Ministry of Agriculture, Finance, Jal Shakti, Road Transportation & Highways and Rural Development atanga high level official lo kal te  hi Joint Secretary, MHA-in a rawn kaihruai dawn a. Central Team hi June 22 khian an lo thleng dawn a. Ni 3 emaw ni 4 vel chhung chu site inspection te an nei dawn a. Mizoram sawrkar aiawh official pawimawh te nen pawh an inkhawm dawn a ni. He meeting-ah hian Home, Finance, PWD leh P&E Department aiawh Commissioner & Secretary te, School Education, DM&R, Horticulture, H&FW, ICT, P&PI, Agriculture, PHE, Fisheries, I&WR leh I&PR Secretary te,  Aizawl DC  aiawh  te bakah concerned official dang te pawh an tel a ni. Attachment Loading attachment...",Dated: 19 th Jun 24 4:57 PM,https://dipr.mizoram.gov.in/post/central-team-ten-cyclone-remal-vanga-chhiatrupna-thlenna-hmunte-an-rawn-endik-dawn